
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 564 

10 Ιουλίου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Α1 /Φ41 /30229/1819 
Αποδέσμευση θαλασσίων περιοχών για υποβρύχιες δρα¬ 
στηριότητες. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψιν: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ ΓΝ0Σ7 49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Την ΥΠΠΟ/ΓΝΟΣ/11536/10.3.92 {ΦΕΚ 210/Β/ 
24.3.92) «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου». 

4. Τις διατάξεις του Κ.Ν. 5351/32 «Περί Αρχαιοτή¬ 
των». 

5. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αριθμ. 25/ 
27.5.1997 πράξη του, αποφασίζουμε: 

Εγκρίνεται η αποδέσμευση θαλασσίων περιοχών για 
υποβρύχια δραστηριότητα με αναπνευστικές συσκευές 
για ψυχαγωγικούς ή εκπαιδευτικούς λόγους, ύστερα από 
τη διενέργεια σ’ αυτές εκτεταμένων υποβρυχίων ερευνών 
από κλιμάκια της αρμόδιας Εφορείας Εναλίων Αρχ/των. 

Οι θαλάσσιες αυτές περιοχές οι οποίες και οριοθετού- 
νται στα συνημμένα διαγράμματα 1:5.000 και στο συνημ¬ 
μένο χάρτη 1:50.000 της Γεωγραφικής Υπηρεσίας στρα¬ 
τού είναι οι ακόλουθες: 

1. Νομός Μεσσηνίας 

α) Δυτικές ακτές Μεσσηνιακού Κόλπου από την εκβολή 
ρέμματος Τζανέ (Καλόρεμα) έως και Χελωναριάς Κο- 
τρώνη σε ζώνη πλάτους 500 μ. κατά μήκος της ακτής. 

β) Νήσος Βενέτικο σε ζώνη μεγίστου πλάτους 300 μ. 

γ) Στις βραχονησίδες Πετροκάραβο ή Αυγό, σε ζώνη με¬ 
γίστου πλάτους 100 μ. 

2. Νομός Λαρίσης και Μαγνησίας 

Νοτιοδυτικά του Αγιόκαμπου από τα Β. Γλαρόνια έως τη 
Ν. Μονόπετρο σε ζώνη πλάτους 200 μ. κατά μήκος της 
ακτής. 


3. Νομός Έβρου 

Στη νήσο Σαμοθράκη βορειοανατολικά της περιοχής 
Αγκιστρος. 

4. Νομός Πιερίας 

Βορειοανατολικά της Λεπτοκαρυάς και πλησίον των 
εγκαταστάσεων του ξενοδοχείου Οίγιτιρία Βογ. 

5. Νομός Ρεθύμνης. 

Στην Ακρα Κόρακας. 

6. Νομός Λασιθίου. 

α) Στα ανατολικά παράλια της Ν. Κολοκυθάς έως τα νο¬ 
τιοδυτικά της άκρας Βαγ'ι. 

β) Βόρεια του κόλπου Μιράμπελου και δυτικά της περιο¬ 
χής Ελληνικά. 

γ) Βορειοανατολικά του όρμου Χαρκωμα μέχρι την άκρα 
Πόντα. 

7. Νομός Ηρακλείου. 

Νότια του λιμένος Χερσονήσου. 

8. Νομός Χανιών. 

α) Στον όρμο Καλαθά. 

β) Στον όρμο Κισσάμου δυτικά της Άκρας Καβονήσι. 

9. Νομός Κυκλάδων 

Ν. Μήλος 

α) Ακρωτήριο Καλόγερος έως την Απολλώνια πε¬ 
ριοχή. 

β) Νοτιοανατολικά του ακρωτηρίου Σπαθί στις βραχονη¬ 
σίδες Κτένια σε ζώνη μεγίστου πλάτους 50 μ. και πάντως 
όχι πέραν του ισοβαθούς των 50 μ. 

Ν. Κίμωλος 

α) Νοτιοδυτικά του όρμου Αγιόκλημα 

β) Βορειοδυτικά της άκρας Πεταλίδα. 

γ) Νοτιοανατολικά του νησιού από τα Κλημοτονήσια έως 
τη Γοϋπα Καρά. 

δ) Στο νησάκι Αγ. Ευστάθιος, η θαλάσσια περιοχή γύρω 
από το νησί. 

ε) Νοτιοδυτικά του νησιού στο Ακρωτήριο Αγ. Γεώργιος. 

Ν. Πολύαιγος 

Στα νοτιοανατολικά παράλια του νησιού. 

Ν. Πάρος 

α) Βορειοανατολικά της νήσου στον όρμο Αλυκής. 

β) Βορειοανατολικά της νήσου, στη θαλάσσια περιοχή 
γύρω από τη νησίδα Βιόκαστρο. 

Η υποβρύχια δραστηριότητα με αναπνευστικές συ¬ 
σκευές για ψυχαγωγικούς και εκπαιδευτικούς σκοπούς 
στις επιτρεπόμενες θαλάσσιες περιοχές να ασκείται με 

τους εξής όρους και περιορισμούς, όπως αυτοί είχαν περι- 
ληφθεί στην ΥΠΠΟ/ΓΝΟΣ/10033 Υπουργική Απόφαση 
(ΦΕΚ 152/18.3.88). 

α) Η υποβρύχια δραστηριότητα με αναπνευστικές συ¬ 
σκευές επιτρέπεται από την ανατολή έως τη δύση του 
ήλιου. 

β) Δεν επιτρέπεται από τους καταδυόμενους η χρήση 
ηχοβολιστικών οργάνων και συσκευών για την αναζήτηση 
και εντόπιση αρχαίων και η χρήση ανιχνευτών στο βυθό 
όπως και η ύπαρξη τέτοιων συσκευών στα σκάφη αναψυ¬ 
χής που χρησιμοποιούν οι καταδυόμενοι (γιωτ, κότερα, 
κρις κραφτ κ.λ,π). 

γ) Οι καταδυόμενοι που τυχόν εντοπίζουν αρχαία στο 
βυθό, δεν επιτρέπεται να προβαίνουν σε ανέλκυση ή με¬ 
τακίνηση ή φωτογράφηση των εν λόγω αρχαίων και οφεί¬ 
λουν σύμφωνα με την κείμενη Νομοθεσία να ειδοποιούν 
αμέσως την Εφορεία Εναλίων Αρχαιοτήτων ή την πλησιέ- 
στερη Εφορεία Αρχαιοτήτων ή την αρμόδια Λιμενική ή 
Αστυνομική Αρχή. 

δ) Στις επιτρεπόμενες θαλάσσιες περιοχές για την 
άσκηση της υποβρύχιας δραστηριότητας με αναπνευστι¬ 
κές συσκευές για εκπαιδευτικούς και ψυχαγωγικούς σκο¬ 
πούς, δεν επιτρέπεται κάθε είδους εργασία στο βυθό, 
επαγγελματικής ή επιστημονικής (ρύσεως, χωρίς ειδική 
άδεια από το Υπουργείο Πολιτισμού καθώς και από τις αρ¬ 
μόδιες Αρχές. 

ε) Οι καταδυόμενοι οφείλουν να συμμορφώνονται με 
τους παραπάνω όρους και να τηρούν τις διατάξεις του Κ.Ν. 
535/32 «Περί Αρχαιοτήτων). 

στ) Η υποβρύχια δραστηριότητα για ψυχαγωγικούς και 
εκπαιδευτικούς σκοπούς σε όλες τις επιτρεπόμενες θα¬ 
λάσσιες περιοχές τελεί από πλευράς αρχαιολογικής νομο¬ 
θεσίας υπό την εποπτεία των Διευθύνσεων Αρχαιοτήτων 


και ειδικότερα της Εφορείας Εναλίων Αρχαιοτήτων, οι 
οποίες μπορούν να μην επιτρέπουν τις καταδύσεις οε ευ¬ 
ρύτερα τμήματα των εν λόγω θαλασσίων περιοχών ή σε ει¬ 
δικότερα σημεία όπου ενδεχομένως εντοπιστούν αρ¬ 
χαία. 

ζ) Αρμόδιες Περιφερειακές Υπηρεσίες για την άσκηση 
του απαιτούμενου ελέγχου και για την κατά περίπτωση 
εφαρμογή των διατάξεων του Κ.Ν. 5351/32 «Περί Αρχαιο¬ 
τήτων» είναι η Εφορεία Εναλίων Αρχαιοτήτων, οι κατά τό¬ 
πους Αρχαιολογικές Εφορείες και οι Λιμενικές και Αστυ¬ 
νομικές Αρχές. 

Για την χορήγηση άδειας λειτουργίας Κέντρων Σχολών 
Καταδύσεων από Ελληνες ή Ξένους στις επιτρεπόμενες 
για υποβρύχια δραστηριότητα με αναπνευστικές συ¬ 
σκευές για ψυχαγωγικούς και εκπαιδευτικούς σκοπούς 
θαλάσσιες περιοχές, απαιτείται γιο κάθε περίπτωση πέρα 
από την άδεια άλλης αρμόδιας αρχής και ειδική άδεια από 
την Εφορεία Εναλίων Αρχαιοτήτων του Υπουργείου Πολι¬ 
τισμού κατόπιν υποβολής δικαιολογητικών που αναφέρο- 
νται στην αρ. ΓΝΟΣ/50100/10.12.86 κοινή απόφαση για 
τη διατήρηση των δικαιολογητικών που απαιτούνται από 
τις Υπηρεσίες του ΥΠΠΟ (ΦΕΚ 861/β), καθώς και την 
Υπουργική Απόφαση ΥΠΠΕ/ΑΡΧ/Α1/Φ4/19920/1 274/ 
3.5.78. 

Από την απόφαση αυτή δεν προκαλείται δαπάνη σε βά¬ 
ρος του Δημοσίου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 25 Ιουνίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

(ΤΕΥΧΟΣ ΔΕΥΤΕΡΟ) 












ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





